Jack Daniel’s

A Jack Daniel’s amerikai whisky- és likőrmárka, ami elsősorban Tennessee whiskyjéről híres. A Tennessee államban lévő lynchburgi központú céget 1875-ben alapították, 1956 óta a Brown-Forman cégcsoport tulajdonában van. Skót-ír származású alapítója, Jasper Newton „Jack” Daniel. Jellemzői Habár a Jack Daniel’s Tennessee whiskyk mindenben megfelelnek a straight bourbon whisky szabályozásának, a márka tulajdonosai a kezdetektől fogva mellőzték ezt a megnevezést, és kitartottak amellett, hogy a Tennessee whisky a juharfaszenes szűrés miatt a bourböntől eltérő whiskyfajta. Mivel Jack Daniel sohasem házasodott meg és gyermekei sem születtek, kedvenc unokaöccsét, Lem Motlowot vette szárnyai alá. Lemnek jó érzéke volt a számokhoz és hamarosan ő vezette a lepárlóüzem teljes könyvelését. 1907-ben, hanyatló egészsége miatt Jack Daniel átadta a céget unokaöccsének. 1911-ben halt meg vérmérgezésben. Története Termékei Tennessee whisky A főzde szerint a különböző változatok ugyanabból a párlatból készülnek, de eltérő szűréssel vagy érleléssel. Jack Daniel’s Old No.7 (fekete címke, 40%) – az eredeti változat. Szesztartalma 1987-ig 45% volt, majd 2004-ig 43%, azóta pedig 40%, ami az amerikai whiskynél megengedett minimum. A szesztartalom csökkentését a gyártó a vásárlói igényekkel indokolta, a lépést azonban sokan a 138 éves Jack Daniel’s-hagyomány semmibe vételének tekintették, és sikertelen petíció indult a régi változatért. Jack Daniel’s No. 7 (zöld címke, 40%) – könnyedebb ízű, jellemzően a raktár alsóbb szintjein tartott hordókból palackozzák. Gentleman Jack (40%) – a juharfaszenes szűrést megismétlik érlelés után is. Jack Daniel’s Single Barrel Select (45% vagy 47%) – válogatott hordók egyikéből származó whisky. Jack Daniel’s Single Barrel – Barrel Strength (64,5%) – válogatott hordók egyikéből származó whisky, amit érlelés után már nem hígítanak Jack Daniel’s Single Barrel 100 Proof (50%) – 100 (amerikai) szeszfokon, azaz 50% alkohollal palackozott változat. A fentiek mellett gyakran jelennek meg különleges kiadások is. Egészen a közelmúltig az 50%-os 2011 Holiday Select volt az addigi legmagasabb alkoholtartalmú változat. Rozswhisky Jack Daniel’s Tennessee Straight Rye Whiskey (40%) - 70% rozstartalmú gabonacefréből készül, és a Tennessee whiskyhez hasonlóan érlelés előtt juharfaszénen szűrik Jack Daniel’s Single Barrel Rye (45%) - válogatott hordók egyikéből palackozott változat Likőrök A Jack Daniel’s likőrök valamilyen likőr és Tennessee whisky elegyítésével készülnek, másképp fogalmazva: valamennyi whiskyt is tartalmazó likőrök. Mivel a likőrök jellemzően finomszeszből készülnek, a finomszesztartalmat a whiskys likőrökön sem kell külön feltüntetni. Jack Daniel’s Tennessee Fire (35%) – fahéjlikőr Jack Daniel’s Tennessee Honey (35%) – mézlikőr Jack Daniel's Tennessee Apple (35%) – almalikőr Megjegyzések Hivatkozások Fordítás Ez a szócikk részben vagy egészben a Jack Daniel's című angol Wikipédia-szócikk fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét és a szerzői jogokat jelzi, nem szolgál a cikkben szereplő információk forrásmegjelöléseként. Külső hivatkozások ↑ Jackdaniels.com: Hivatalos webhely (magyarul) ↑ Knology.net: Jack Daniel családfája (angolul) italkereso.hu: Jack Daniel's Apple megjelenése